मुम्बई। अभिनेता बोमन ईरानी का कहना है कि उनका पूरा परिवार कारों का दीवाना है, लेकिन जिस वक्त किसी एक कार को चुनना होता है, तो अंतिम फैसला उन्हीं पर निर्भर करता है। फिल्म 'फेरारी की सवारी' में नजर आए 52 वर्षीय अभिनेता ने ऑटो कार शो के मौके पर कहा, "मेरा परिवार कार प्रेमियों से भरा हुआ है, मेरे दोनों बेटे, भतीजा, बहनोई और दोस्त सभी कारों के दीवाने हैं। मैं इस सूची में अंतिम हूं लेकिन आखिरी फैसला मुझ पर ही निर्भर करता है।"